
MUNCA ÎN Prezenţa acestei modeste con- 
LUMINA ferințe aici, între atiţia iluștri și 
talentaţi cuvîntători, se datorește 
SFINTEI hotăririi comitetului localal Sub- 
SCRIPTURI secțiunei Fundațiilor Culturale 
Regale, care a stabilit încă din 
primul an de activitate să intercaleze printre con- 
ferenţiari recunoscuți din diferite centre culturale 

şi cîțiva vorbitori focșăneni, 

Pentru îndeplinirea mandatului, m'am oprit 
asupra subiectului: Munca în lumina Sfintei Scrip- 
furi, dorind a scoate în evidenţă, în cadrul su- 
biectului anunţat, valoarea pozitivă a Sfintei Scrip- 
turi pentru viață, precum și legătura dintre Evan- 
ghelie și realitățile vieţii, valoare și legătură 
contestate din ce în ce mai fățiș în vremea noastră, 

În veacul acesta utilitarist și stăpinit de fu- 
nesta erezie a materialismului filosofic și practic, 
hipnotizaţi de minunile progresului technicii mo- 
derne, atot-încrezători în puterea factorului eco- 
nomic, am taxat și valorile spiritului după tarilul 
randamentului maxim, exclusiv material și imediat, 

Mărginit la materie, fără perspectiva prelun- 
girii sale dincolo de perdeaua morţii, omul s'a a- 

tuncat în valurile vieţii, hotărit să soarbă cu orice 
preţ și pe orice cale cît mai multe din bucuriile 
și plăcerile trecătoare, 

Spiritualitatea curată și prea-înaltă a adevăru- 
rilor religioase n'a mai putut interesa pe omul 
care și-a fixat ochii numai în spre stomac, Con- 
secvent acestei mentalități, cînd Statul Francez, în 
1886, a decretat scoaterea învățămîntului religios 
din școală, și-a motivat acest act simplu și lapi- 
dar: „Statul n'are nimic de-a face cu lumea vii- 
toare” (1), 

Principiul politic al statului laic este procla- 
mat și la noi fățiș, și din felul cum este tratată 
Biserica dominantă în Statul Romin, se vede că 
acest principiu se și aplică, deocamdată în rate, 
din unele considerațiuni de prudenţă politică. Cel 
puţin pînă în prezent așa a fost. Mai adăogind la 
aceste consideraţiuni și caracterul restrictiv al mo- 
ralei evanghelice, care „incomodează“ din cind în 
cînd conștiința omului de azi cu cerințele ei „ana- 
cronice”, se explică pornirea atitor atacuri contra 
adevărurilor Siintei Scripturi, 

Dar pentru noi, popor tinăr, care n'am avut 
timpul și nici putinţa să dăm lumii dovada în- 
treagă a capacităţii noastre, pindiţi de atitea pri- 
mejdii dela împrejurări și dela oameni, avînd încă 
nelimpezit drumul viitorului, este oare un folos 
înstreinarea noastră de B.blie, uciderea din su- 
fletul nostru a credinţii străbune, temelia tradiţiilor 
romînești și fermentul vieţii noastre naţionale ? 

Orice Romin cu dragoste de neamul său și 
oricare om de cultură cu respect de adevăr și cu 

răspundere în faţa viitorului, este dator înaintea 
lui Dumnezeu şi a oamenilor să se opună acestor 

tendințe periculoase, în însuși numele dreptului 

nostru de vieaţă, Pentru a atrage luarea amintea 

marelui public asupra acestei probleme și pentru 

trezirea unui spirit de judecată obiectivă asupra 

unor chestiuni atît de scumpe tuturor și așa de 

actuale, am crezut pe deplin justificată zăbovirea 

cu gîndul asupra subiectului nostru de azi, 

În discuţiuni particulare, în presă, la diferite 
ocaziuni, constaţi o atitudine de repulzie a oame- 
nilor față de Sfînta Scriptură. Se aduc critici, se 
aruncă săgeți veninoase de discreditare contra cu- 
prinsului acestei sfinte cărți, sub diferite motive, 
care, cercetate de aproape, nu rezistă. Se pun pe 
seama ei false versiuni, în contra cărora se con- 
centrează apoi atacurile; dar îndată demascată ri- 
dicula luptă cu morile de vînt, se născocește alt 
punct presupus vulnerabil, tot așa de imaginar, 
Foarte multă lume știe, de pildă, că în Siînta 
Scriptură se află scrise cuvintele — absurde, cu 
drept cuvînd: „Crede și nu cerceta“ ! Dar, să fiu 
iertat că spun : foarte puţini știu adevărul, că ori- 
cît ai căuta în Biblie, aceste cuvinte, nu le poţi 
găsi, pentru că... nu există, În Apus s'a și instituit 
de nu știu cine un mare premiu pentru cel care 
va găsi aceasta în Biblie, premiu care va rămînea, 
de sigur, neplătit pentru totdeauna... 

Și nu-i aceasta singura versiune falsă, care se 
pune pe nedrept în seama Sfintei Scripturi! Pe 
lingă acestea se mai adaogă și interpretările cu 
totul greșite ce se dau unor locuri scripturistice, 

luîndu-se izolat, fără a se ţine socoteală de con- 
text și ignorindu-se spiritul general care stăpinește 
ideile fundamentale ale Sfintei Scripturi, vremea 
cind a fost scrisă, limba, etc, Acest mod de a 
ceti și a interpreta este cum nu se poate mai ne- 
științific și mai subiectiv, Astfel Creștinismul, care 
își are isvorul de credință în cea mai mare parte 
în Sfinta Scriptură, ajunge să fie denunțat ca un 
dușman al vieţii, obstacol în fața progresului, în- 
trucît ar afurisi trupul, ar înterzice omului bucu- 
riile pămintești și ar justifica în lume mizeria, în- 
şelind pe om cu iluzia unei fericiri proiectată din- 
colo de viaţă. Ce valoare — se spune — mai poate 
avea o doctrină, care pune preţ numai pe con- 
templarea pasivă a Divinităţii, pe mortificarea tru- 
pului, într'o vreme de activism accelerat, ca acea 
de azi? 

Se invoacă anumite texte biblice în sprijinul 
acestor obiecţiuni, cum ar fi, de pildă, locul din 
Epistola I a Sf. loan, unde se condamnă „cele ce 
sunt în lume“, „pofta trupului“, pofta ochilor și 
„deşarta slavă a vieţii“, declarindu-le că „nu sunt 
de la Tatăl” (2), Aici ca şi în toate locurile asemă- 
nătoare nu se condamnă lumea, ci păcatul, abuzul 
de lucrurile lumii. Și etica, și medicina, și higiena 
condamnă la fel reaua folosință a lucrurilor și a- 
buzul de orice fel, Și acestea trebuesc oare con- 
damnate că sunt contra vieţii? Se uită, pe lingă 
aceasta, că Sfinta Scriptură, în special cea a 
Noului Testament, s'a scris într'o vreme de adincă 
imoralitate, într'o epocă de persecuție, de impi- 
lare. Nu se putea ca sfinţii scriitori să nu fi fost 

influențați de atmosfera morală a vremii lor în 
modul lor de exprimare, în accentuarea anumitor 
adevăruri, Din neînţelegerea împrejurărilor în care 
s'au scris Sfintele cărți și din interpretarea lor 
unilaterală și arbitrară s'au născut acele păreri ero- 
nate despre Biblie și despre Creștinism, păreri 
care circulă prin lumea neorientată, cu valoare de 
monedă adevărată, In mijlocul confuziilor pe a- 
cest teren este ușor să se creeze o mentalitate 
defavorabilă tocmai celei mai superioare religiuni, 
menită să înobileze vieața omenească, s'o ridice la 
maximum de periecțiune, 


Această nejustificată mentalitate o constată 
scriitorul |, Agirbiceanu într'un foarte valoros ar- 
ticol din Lamura, mai acum cîțiva ani în urmă: 


În interpretarea curentă ca şi în interpretarea 
seculară, Creștinismul e sinonim cu renunţarea, cu 
abzicerea benevolă de la bucuriile vieţii trecătoare, 
E concepţia unei desmaterializări așa de desăvirşite, 
încit implică ura materiei și smulgerea tuturor rădă- 
cinilor care ne leagă de vieaţă şi de bucuria existenții, 
E jertfirea trupului pentru biruinţa sufletului, e dis- 
preţul celor trecătoare pentru a putea aprecia pe cele 
veşnice, E închiderea de bunăvoie a ochilor în faţa 
frumuseţilor lumii și a vieţii, pentru a ne cufunda în 
frumuseţile bănuite dincolo de moarte, 

E retezarea aripilor intelectului și a simţirii, pen- 
tru a ne pleca capul înaintea dogmelor șia misterelor 12), 


Emil Cioran, în revista Vremea (4), declară 
Creștinismul de-a-dreptul compromis, iar Noul Testa- 
ment un pamflet divin împotriva acestei lumi, Aceste 
păreri greșite și nedrepte, aceste atacuri așa de 

îndrăsneţe sunt cu atît mai periculoase, cu cît 
societatea noastră este mai desorientată și mai 
puţin edificată în privința Sfintei Scripturi și a 
legăturii ei cu viața. Ele, cînd sunt de bună cre- 
dinţă, pornesc din necunoașterea și neînțelegerea 
Creștinismului, tocmai în ce are el mai profund, 
Această ignoranță în cele religioase nu-i numai la 
noi și nu-i un fenomen al timpului post-belic. lată 
ce spune scriitorul rus Petrov, într'o carte scrisă 
înainte de război : 


Nu veţi găsi nici un om, care să îi absolvitce] 
puțin o școală elementară și să nu știe ceva despre 
poeziile lui Schiller ; veţi întilni însă sute de oameni, 
cu diplomă, cari nu vor fi în stare să explice predica 
de pe munte a lui Hristos, Ne putem închipui oare 
un om cult, care să nu fi cetit nici un autor clasic? 
Cît de mulţi veţi găsi, însă, cari nu cunosc nici nu- 
mele celor patru Evangheliști (5). 


Semnul absenţii duhului de credință |! De aici 
atitea atitudini uluitoare faţă de lucrurile sfinte, 
atitea vieţi crescute strimb, pocit, existențe pu: 
trede, care se surpă sgomotos înainte de vreme, 
ca niște edificii fără temelie și cu defecte grave 
de construcţie. Totuși în ale religiei tocmai cei 
mai nepregătiți sunt gata oricind să-și spune cu- 
vîntul cu aer de suficiență. De aceea nu-i de mi- 
rare că în chestiunile despre credinţă să auzi sau 
să citești din ce în ce mai des, din partea oame- 
nilor, care se declară totuși fiii Bisericii, păreri 
care de care mai strimbe, sau chiar de-a-dreptul 
contrare religiunii în genere, sau Creștinismului 
în special. 

Că sunt atacuri conștient pornite din stere 6- 
culte pentru discreditarea Bisericii Domnului, nu 
se mai îndoește nimeni; dar în bună parte strim- 
bele păreri în materie de credinţă se datoresc și 
superficialităţii omului de azi, 

Trăim într'o vreme de aparent progres exte- 
rior, Sgomotul vieţii ne ţine într'o obositoare în- 
cordare, Îmitînd pe cei din jur, alergăm însetaţi 
după strălucirile și bucuriile clipei, ne istovim de 
dimineață pînă seara pentru nevoile vieţii și nu 
mai avem timpul să adincim probleme, să cerce- 
tăm cu ochii proprii, să gîndim cu propria noastră 
minte, Scările care duc la prînzul mai bogat al 
vieţii vedem că se urcă și prin intrări secrete, 
după criterii de ordin electoral care dispensează 
pe om de muncă, Anarhia răsturnătoare de valori, 
lipsa de răspundere, ne-a descurajat, ne-a făcut 
sceptici, superficiali, Ne complacem în comod atît 
pe terenul practic al vieţii, cît și pe cel spiritual. 
Adoptăm cu ușurință părerile streine cele mai 
contradictorii, pe care le reproducem ca originale, 
fugind de orice sforțare de gindire și cercetare 
personală, Suntem — dacă nu-i aspră comparaţia — 
ca niște vase goale, în care poţi schimba după 
nevoie orice lichid. Caractere nestabile, fără linie, 
iără închegare! Poate datorită tihnei de care dis- 
puneau pe vremea lor și lipsiți de grija arzătoare 
a zilei de miine, anticii clasici au putut da cul- 
turii universale opere mai puţine, dar de indiscu- 
tabilă profunzime, opere care au înfruntat veacurile, 
Omul de azi devine din ce în ce mai superficial, mai în- 


fumurat, mai gol, mai pustiu, mai obosit, mai desacordat (6); 

iar cea ce face el, este mediocru și efemer, Ne-ani 
închis orizontul eternității, am pierdut imaginea 
cerului. Trăim și gîndim fragmentat, fără omoge- 
nitate, fără originalitate, fără prestigiu. Găsind în 
publicistica modernă totul de-a-gata, manifestăm o 
vădită lene de a gîndi, ca primitivii care nutresc 
un dispreț instinctiv pentru muncă, privind ca pe o mare 
ciudățenie pe europeanul, care deși are ce minca, continuă 
totuși să muncească (7). Ce spune Sfinta Scriptură 
despre muncă ? 

Multă lume nu poate răspunde la această 
întrebare decit cu ceea ce i-a rămas din prima 
lecţie de religie dela cursul primar despre „Fa- 
cerea lumii” ; aceea că munca este dată de Dum- 
nezeu omului ca o pedeapsă pentru cel dintii pă- 
cat săvirșit în rai, prin cuvintele : „Intru sudoarea 
frunții să-ți cîștigi piinea ta“, 

Într'adevăr, cetim în Sfinta Scriptură, la capi- 
tolul III din Carfea Facerii, versetul 17: 


Pentrucă ai ascultat vorba femeii tale și ai mîn- 
cat din pomul, din care ţi-am poruncit: „Să nu mă- 
nînci”, blestemat va fi pămintul pentru tine ! Cu oste- 
neală să te hrănești din el în toate zilele vieţii talel 

Spini şi pălămidă îţi va rodi el, și te vei hrăni 
cu iarba cîmpului! In sudoarea feţii tale îţi vei minca 
pîinea ta, pînă te vei întoarce în pămîntul, din care 
eşti luat: căci pămînt ești și în pămint te vei întoarce, 


Judecată numai după acest citat, Sfinta Scrip- 
tură poate fi învinuită de caracterul silnic ce-l dă 
muncii, Dar Biblia mai are încă nenumărate pa- 
ini, unde se vorbește despre muncă în așa chip, 
încît munca ne pare cu totul în altă lumină decit 

aceea în care ni s'ar părea, după locul citat, 

În atitea alte locuri Sfinta Scriptură se ocupă 
de realităţile vieţii practice, încît, contrar insinu- 
ărilor că Evanghelia răstigneşte trupul în folosul 
sufletului, unii obiectează că doctrina creştină se o- 
cupă atit de mult de interesele materiale și morale ale so- 
cietăţii umane, încît aproape că nici nu-i mai rămîne timp 
pentru grijele vieţii viitoare (8), Porunca muncii, după 
Biblie, este anterioară actului căderii omului, deci 
înainte de pedepsirea lui, In capitolul II, vers, 15, 
tot în Cartea Facerii, această poruncă este ex- 
primată cum nu se poate mai limpede: 


Și a luat Domnul Dumnezeu pe omul pe care-l 
făcuse, și l-a pus în raiul cel din Eden, ca să-l lucreze 
și să-l păzească, 


Concluzia nu poate fi alta decit aceea că 
munca departe de a fi o pacoste pe capul omului, 
dintru început a fost o însărcinare de onoare 
dată lui de Dumnezeu, In mijlocul naturii omul a 
avut o misiune, o răspundere, un mandat de exe- 
cutat în numele Părintelui său, în virtutea capaci- 
tăţii sale de fiinţă gînditoare, înzestrată cu liber- 
tate și voinţă, 

Omul nu a fost nici decum destinat să vege- 
teze în neacţiune, ca pensionar trindav al unei naturi 
bogate și generoase, ci a fost pus să lucreze și să 
păzească, să supravegheze neștirbirea ordinei și 
frumuseţii lumii create, despre care înșuși Zidito- 
rul, la fiecare etapă a lucrării sale creatoare, 
constată că toate „sunt bune” (9), 


Aceeași lege morală a muncii este exprimată 

într'un chip mai general în altă poruncă, de un 
profund înţeles vital, cînd, după ce i-a făcut pe 
oameni, le-u zis: 

Fiţi rodnici și vă înmulţiţi și umpleţi pămîntul 
şi-l stăpîniți și domniţi peste peștii mării, păsările ce- 
rului, animalele domestice, toate vietățile, ce se tirăsc 
pe pămint, şi tot pămîntul (10), 


Această „stăpînire“ universală a omului peste 
natură nu era una pasivă, de simplu beneficiar 
privilegiat, ci una activă, creatoare de valori in- 
finite pentru spirit și materie, În mediul înconju- 
rător guvernatorul naturii era pus să-și imprime 
pecetea personalităţii sale creatoare, urzită „după 
chipul lui Dumnezeu“ (11), Forme noui de irumu- 
sețe, de ordine, trebuiau să nască sub lucrarea 
minţii și a mîinii omului, umbrite de puterea Ha- 
rului divin ; Frumuseţe și armonie, nu luate numai 
în înţelesul lor estetic — ca armonie de linii, de 
colori, de sunete sau de cuvinte — ci și în acela 
de cuviincioasă disciplinare de gind și faptă, de 
integrare a vieții într'o ierarhie de valori, într'un 
plan universal de existenţă și evoluţie, cu viziunea 
limpede a spiritului în eternitate, spre o ţintă 
înaltă, sigură și neschimbată, Prin munca lui, de- 
parte de a fi rob al unui blestem, omul seridică 
pînă la rangul de colaborator cu Divinitatea la 
continuarea în bine a operii primordiale de cre- 
aţie, 

Istoria omenirii este rezumatul muncii ome- 
nești, iar prin muncă, creaţia continuă şi după facerea 
lumii de către Dumnezeu, căci omul, imbogăţindu-și simţirea, 
creiază (12), 


10 

Rămas în raza de permanentă lumină a grâ- 
ției divine, fără anularea libertăţii, ci sporit în 
forțele-i spirituale, omul ar fi putut fără stinghe- 
rire să înmulțească mai ușor și în măsură negrăit 
mai mare frumuseţile și bogăţiile unei naturi su- 
puse și cu nesfirșite resurse; ar îi păstrat netur- 
burată „pacea și bună-învoirea“ socială, iar în a- 
cest mediu cosmic și social prelucrat continuu, s'ar 
fi putut oglindi în toată măreţia atît bunătatea și 
a-tot-puternicia Ziditorului, precum și partea de 
contribuţie pozitivă a muncii omenești. Ca și psal- 
mistul, care, privind frumuseţea naturii, aude cum 
cerurile spun slava lui Dumnezeu, și lucrarea miinilor lui 
o vestește tăria (13), tot așa, cunoscînd operele de 
creaţie ale omului, ieșite nu atita din constringerea 
necesităților biologice, cît mai ales din porunca 
postulatului spiritual, văzînd actele de eroism și 
spiritul de jertiă ale atitor îndrumători de nea- 
muri sau ale pasionaţilor cercetători de adevă- 
Turi, în toate domeniile, munca devotată, și de 
cele mai multe ori anonimă și nerăsplătită pe 
frontul vieţii, dela lucrătorul cel mai umil, pînă 
la ginditorul cel mai ager, nu te poţi opri să nu 
admiri opera în continuă desfășurare care se 
înfăptuește în vastul atelier al lumii, infinitele 
puteri de creaţie ascunse în om, și să nu 
simți cum pe plăpînda claviatură a sufletului o- 
menesc, mîna Domnului cîntă în atîtea chipuri 
simfoniile unor frumuseți nesfirșite, care își cer 
prelungiiea dincolo de hotarele acestei existenţe 
trecătoare,,,, 


Nu se poate trece cu vederea că vieaţa este 


www.digibuc.ro 


12 


brăzdată și de zgomote disonante, pătată de as- 
pecte de atitea ori înfiorătoare și josnice, Ciudat 
însă, că chiar la acelaș individ, în succesiunea 
momentelor lui de existenţă, noblețea cu josnicia 
se împletesc în tragicul joc de umbră și lumină, 
stăpînind mai mult una sau alta din ele, dar exis- 
tind întotdeauna, în inima chiar și a celei mai 
înfiorătoare brute omenești, o scîntee cît de mică 
de lumină și bunătate: cioburi sfărimate ale unor 
frumuseți, peste care a căzut cîndva zid greu de 
strivire și întunecare,,, 

De unde a venit răul în lume? 

Vechile religii și sistemele filosofice n'âu putut 
să spună nici de unde vine, nici care este reme- 
diul răului; piatra grea de încercare a tuturor 
sistemelor de gîndire. Siinta Scriptură pomenește 
Chiar în primele pagini de o poruncă ce s'a călcat 
cu deplină voie și de o pedeapsă ce a urmat, cu 
grave urmări atit pentru om, cit și pentru natura 
înconjurătoare (14), Era vorba de o poruncă pozi- 
tivă, care rezuma în ea întreaga lege morală cu- 
prinsă în voia lui Dumnezeu. In legătură cu această 
călcare și cu urmările ei s'a scris paragraiul bi- 
blic cu munca în sudearea frunţii printre spinii și pă- 
lămida pămîntului, 

În treacăt îmi îngăduesc a pomeni cît de ne- 
serioasă este ironia tilcuitorilor de ocazie, care în 
fructul pomului interzis le place să vadă actul 
procreaţiei umane, E suficient să ne întrebăm, cum 
s'ar fi putut pedepsi un act firesc, în deplină con- 
formitate cu porunca expresă a înmulţirii oame- 
nilor (15), dată și aceasta înainte de greșală ? 

Faptul căderii omului nu a fost nici decuni 
unul de ordin material, ci unul de ordin moral, 
Duhul cel rău, pentru compromiterea operii divine, 
și-a înșurubat arma otrăvită nu în trupul, ci în 
spiritul omului. El știa că acolo este punctul stra- 
tegic unde trebue lovit; de aceea și argumentul 
suggerat omului, ca îndemn pentru călcarea po- 
runcii date a iost tot de ordin spiritual: „în ziua 
cînd veţi minca din el, vi se vor deschide ochii, și veţi fi 
ca Dumnezeu, cunoscind binele și răul (16), Prin neas- 
cultare omul a turburat pe deoparte raportul ar- 
monic între el și Dumnezeu, iar pe de altă parte, 
ca o consecință imediată a despărțirii sale de is- 
vorul vieţii și-a turburat propria armonie interi- 
oară, deslipindu-se de idealul vieţii în Dumnezeu 
și sfărimîndu-și arhitectura unitară a personalităţii 
sale în luptă cu propriile pasiuni, Prin păcat şi-a 
pierdut graţia originală și şi-a rănit energiile vitale (17), 
Dacă fără ordine nu se creiază armonie, iar fără 
încadrarea în ierarhie nu există ordine, atunci 
porunca ascultării a fost decretată tocmai pentru 
a servi perfecţionării spirituale a omului. 

Umilinţa noastră în fața lui Dumnezeu, scrie un 
eminent prelat creștin, și tot odată un profund 
ginditor, e omagiul ce-l aducem frumuseţii nemărginite, 
iar supunerea noastră e conștiința dependenţii noastre de 
idealurile realităţii veșnice și strălucite (18), 

Umilinţa în faţa isvorului vieţii este un oma- 
fiu al simţirii, iar ascultarea un omagiu alvoinții, 
tot așa cum credinţa este un omagiu al inteligențţii 
omenești adus Celui-prea-inalt, 

Perifecţiunea spirituală a omului era un dar 

virtual, care trebuia sporit în timp prin discipli- 
narea voinţii, prin cultivarea inteligenţii și prin 
realizarea binelui, în muncă creatoare, Pătrunderea 
în taina lucrurilor și deslegarea problemelor spiri- 
tuale trebuiau dobiîndite prin osteneală și cerce- 
tare, prin experienţă şi retlexiune, După d-l C, 
Rădulescu-Motru, personalitatea adevărată se plăs- 
muește prin muncă. Munca e razimul fundamental 
pentru sintetizarea personalităţii (19), 

Omul, dispensindu- -se de orice autoritate mai 
presus de sine, s'a sustras oricărei discipline, și a 
voit să intre în stăpînirea deplinei cunoașteri, să 
ajungă la perfecţiune, fără osteneală, în mod au- 
tomat și gratuit prin cheia magică a mincării din 
iructul arborelui interzis, 

Consecințele întunecate ale neascultării i-au 
fost puse omului de la început, în toată limpe- 
zimea ; În ziua în care veţi mînca din el, veți muri ne- 
greșit (20), Anarhia însemnează confuzie, negaţie, 
moarte, Darul libertăţii implica și sarcina cuvenitei 
răspunderi, în fața datoriei ce i se pusese. 

In Vechiul Testament cetim că poporului e- 
vreu îi era dată o interesantă lege a neamestecării 
elementelor naturii. Să nu semeni via ta cu două fe- 
luri de semințe, ca să nu-ţi faci blestemată stringerea se- 
minţelor, pe care tu le semeni împreună cu roadele viei 
tale, Să nu ari cu un bou și cu un asin, Să nu te imbraci 
cu haină făcută din materii felurite, din lină și din in la 
un loc (21). Era legea de conservare a purității ele- 
mentelor naturii fizice, lege la care face aluzie în 
Noul Testament Sfîntul Apostol Pavel, cînd pune 
pe plan spiritual aceeași poruncă a neprihănirii 


morale : Nu vă înjugaţi la jug străin cu cei necredincioși, 

căci ce însoţire are dreptatea cu fără-de-legea ? Sau ce 
împărtăşire are lumina cu întunericul,., ? (22), 

Dacă păcat însemnează ruperea oricărui ecki- 
libru moral și fizic în om și în afară de om, vio- 
lentarea naturii, răsturnarea și amestecarea de 
valori, înlăturarea anarhică a ordinei, prin negarea 
oricărei ierarhii, și prin „călcarea legii“ (23), atunci 
desigur că omul cîndva trebue să fi păcătuit, așa 
cum Spune Scriptura. Începînd de la cele mai ru- 
dimentare forme ale existenţii, de la lumea fără 
viață a elementelor minerale, străbătind toată 
scara biologică, de la micro-organisme pină la ma- 
mifere, de unde prin om se leagă lumea văzută, 
fizică, de cea nevăzută, curat spirituală a înge- 
rilor, ar trebui să întilnim fără nici un fel de de- 
presiune și întrerupere linia dreaptă, neturburată, 
suitoare de la cele mai simple și neorganizate, 
pînă la cele mai perfecte, Lumea este construcție 
unitară, funcționind după regulele puse de Dum- 
nezeu, în vederea unui scop ultim, cerut și de 
marea lege a finaiităţii, care nu se poate opri 
numai la domeniul fizic — perpetuarea vieţii — 
ci silește judecata logică să deducă, aceea ce a- 
devărurile religioase au spus mai demult, că din- 
colo de legile şi scopurile care guvernează lumea 
fizică, și mai presus de toate, stă altă lege și alt 
scop de înaltă ordine spirituală, cărora toate din 
lume trebue să se supună și către care toate 
trebue să tindă, 

Dacă spiritul stăpinește şi conduce materia — 
şi experienţa vieţii omenești, închisă în istoria sa, 
știm că nu-i de partea concepției materialiste — 

atunci pe scara vieţii trebue să găsim, în regiu- 
nea unde upare spiritul conducător, ordinea unei 
vieţi în vădită superioritate față de lumea redusă 
la o existență condusă numai de instincte, sau 
numai de forţele oarbe ale materiei, 

Cum stă omul, ființă spirituală, în fața unui 
cit de sumar examen ? 

În lumea anorganică elementele trec prin trans- 
formări, potrivit condiţiunilor de temperatură, de 
presiune și gravitație, în virtutea unor legi fixe, 
fără perturbări și fără abateri, Asocierea și diso- 
cierea moleculelor materiei se face în virtutea a- 
cestor legi precise. 

Datorită acestei fixități în legile naturii, pe 
care știința le-a descifrat cu sforțări eroice, demne 
de om, tehnica modernă a putut înhăma natura 
la carul necesităţilor omenești, ajungind la reali- 
zările pe care le privim cu uimire și admiraţie, 

Natura, cînd a auzit vorbindu-i-se în limba 
legilor ei eterne, s'a supus ascultătoare la picioa- 
rele omului, ca unui stăpîn. Numai cînd, din ne- 
cunoaşterea întreagă a complicatului ei alfabet, îi 
se dă greșit comanda, atunci își deslănțue for- 
țele brutal, cu violenţă, zdrobind ca pe un 
vierme între roţile mașinelor ei pe însuși autorul 
lor. La fel și în lumea organică, vegetală și ani- 
mală, la una în mod inconștient, la alta sub co- 
manda forţelor instinctive, vieaţa se desfășoară cu 
regularitate nedesminţită, pe acelaș făgaș, fără 
abatere, 

În ce privește pe om, în locul unei vieţi trăite 
pe linia normală indicată de legile naturii și ale 

moralei, împodobită cu îmbunătățirile impuse de 
rațiunea și înţelegerea sa, observăm, din contra, 
prăbușiri înfiorătoare, necunoscute la animalele in- 
ferioare, Patimile degradatoare, beţiile de toate 
felurile, perversiunile cele mai abjecte, uciderea 
conștientă a progeniturilor etc., toate aceste aba- 
teri de la normele morale și legile naturii, ne dau 
aspectul unei profunde căderi. În om linia vieții 
sufere o bruscă sfărimare. In spiritul omenesc s'a 
produs fără îndoială o depresiune, o răsturnare, 
care i-a întunecat oglinda sufletului, i-a pervertit 
voința, i-a complicat și îngreuiat viaţa, i-a întiîr- 
ziat evoluţia spre destinul înalt, fixat de Crea- 
torul său, 


Scriptura arată un mare adevăr, cînd pune 
isvorul răului în reaua întrebuințare a libertății, 
în voința omului, 


EI, Dumnezeu din început a făcut pe om și l-a 
lăsat în mina sfatului său. De vei vrea, vei ţine po- 
runcile și credinţa, și vei face cele bine plăcute. Pus-a 
înaintea ta foc și apă, și la oricare vei vrea, vei tinde 
mina ta. Înaintea oamenilor este vieața și moartea și 
oricare le va plăcea, li se va da (24). 


Cu toată puternica influență a biologiei în 
psihologia contemporană, care tinde să explice fe- 
nomenele sufletești numai prin legea determinis- 
mului biologic, totuși pedagogia își reazămă for- 
marea caracterului moral mai mult pe educarea 
voințţii; și în această direcţie își concentrează toată 
atenţiunea, 

Sub comanda unei voințe bolnave, echilibrul 

sufletesc al omului se rupe. Funcțiunea desordo- 
nată a instinctelor aţiţate deslănţue forțele oarbe, 
care în drumul lor dărîmă și pustiesc, Esenţa spi- 
rituală a omului este întunecată de rezultate triste, 

Biata minte vede și aprobă pe cele bune, dar 
omul face pe cele rele, cum spune Ovidiu: Video 
meliora proboque, deteriora sequor, sau cum, mai com- 
plect, se exprimă marele Pavel: Dar văd în mădula- 
rele mele o altă lege, care se luptă împotriva minţii mele 
şi mă face rob legii păcatului, cea din mădularele mele (25), 
Rațiunea se coboară în rolul umilitor de a pro- 
cura justificări logice pentru păcat. 

In faţa spiritului smuls din legăturile lui cu 
cerul, micșorat în puterile lui de ordonată și ar- 
monică funcțiune, mediul înconjurător a oglindit 
în sine aspectele aspre ale detectuozității spiri- 
tului omenesc, sporindu-i în cale „spinii și pălă- 
mida“, obstacole, care vor trebui înfruntate cu oste- 
neală și durere, printr'o muncă istovitoare și fără spor. 

In epistola către Romani, Sfintul apostol Pa- 
vel ne vorbește minunat de limpede despre in- 
fluența păcatului asupra naturii : 


Căci firea a fost supusă deșertăciunii — nu de 
voia ei, ci din pricina aceluia care a supus-o — totuși 
cu nădejde, 

De vreme ce făptura însăși se va izbăvi din robia 
stricăciunii, ca să se bucure de libertatea măririi fiilor 
lui Dumnezeu (26). 


Profetul Isaia, în accente zguduitoare, descrie 
înfățișarea jalnică a pămîntului, peste care cade 


blestemul păcatului : 

Rîurile în păcură se vor preface și pulberea în 
pucioasă, Pămintul lui fi-va pucioasă arzătoare, Zi şi 
noapte, Nici odată nu se va mai stinge în veci de 
veci și din neam în neam se va înălța văpaia și fu- 
mul lui. Pe veci pustiu el va răminea și nimeni pe 
acolo nu va trece, Pelicanul și ariciul vor fi stăpînii 
Jui, bufnița și corbul locuitorii lui. Și pe deasupra, 
Domnul va întinde peste el fringhia nimicirii și cum- 
păna pustiirii, Şi oameni cu chip de ţap întriînsul lo- 
cui-vor și de viţă bună socotiți vor fi, Nici de un 
regat nu se va pomeni pe acolo şi toți voevozii lui 
nimiciţi vor fi. În palatele lui spini se vor înălța, ur- 
zici şi pălămidă în întăriturile lui. Sălașul șacalilor aici 
va fi și locuința puilor de struţ. Ciini și pisici sălbatece 
se vor pripăși pe acolo și oameni cu chip de ţap se 
vor strînge (fără număr), Acolo zăbovi-vor stafii ce 
umblă noaptea și în acele locuri își vor găsi odihna, 
Acolo şarpele cuibul își va face, ouă va pune în- 
tr'insul, va cloci și va scoate pui. Acolo se vor stringe 
vulturii de pradă și în acele locuri se vor găsi cu 


toţii (27), 


În urma păcatului, firea, supusă deșertăciunii 
„din pricina aceluia care a supus-o (28), apare răzvră- 
tită, neospitalieră, dușmană omului, care, terorizat 
de forțele și capriciile ei, din groază și rătăcire, 
o divinizează, i se închină și îi aduce jertie ca s'o 
îmblinzească și s'o împace. 


Omul trăind în subordinea naturii, decade pină la 
confuzia creaturii cu a creatorului, a naturii cu 
Dumnezeu (29). 


Ce tristă răsturnare de roluri! 
Regele naturii îngenunchiat în faţa făpturii, 
peste care era pus ca so conducă... 

O restabilire a omului în rolul său de gu- 
vernator al lumii înconjurătoare era codiționată de 
ridicarea sa interioară, Însăși firea aștepta ca prin 
om să fie isbăvită din robia stricăciunii, ca să se bucure 
de libertatea năririi fiilor lui Dumnezeu (30), 

Așteptarea neîntreruptă și pregătirea momen- 
tului acestei restabiliri generale străbat ca un fir 
Toș, peste veacuri, întreaga epopee biblică, din 
momentul căderii, pînă la venirea în lume a Mîn- 
tuitorului. Prin El omul și natura vor fi ridicate 
la treapta frumuseţii celei dintii, așternîndu-se 
peste toţi și peste toate lumina aducătoare de fe- 
ricire a împărăției lui Dumnezeu, descrisă așa de 
frumos de condeiul inspirat de sus al marelui pro- 
fet Isaia ; 


Veselește-te, pustie însetată ; să se bucure pustia 
şi ca crinul să înflorească, Şi vor înflori şi se vor bu- 
cura pustiile Iordanului și mărirea Libanului se va da 
ei și cinstea Carmelului; și poporul meu va vedea 
slava Domnului și strălucirea Dumnezeului nostru. 
Intăriţi-vă, voi mini slabe, și, genunche slăbănoage, prin- 
deţi putere, Ziceţi celor slabi la inimă și la cuget: 
„Intăriţi-vă și nu vă temeţi. lată Dumnezeul nostru! 
Cu judecată răsplătește și va răsplăti; el va veni și 
ne va mintui“. Atunci se vor deschide ochii celor 
orbi și urechile celor surzi vor auzi. Atunci va sări 
șchiopul ca cerbul și limpede va fi limba gîngavilor; 
căci isvoare de apă vor curge în pustie și riulețe în 
pămînt însetat. Pămintul cel fără apă se va preface în 
bălți și ţinutul cel însetat isvor de apă va fi. Acolo 
va fi veselia păsărilor, iarbă, trestie și bălți. Acolo va 
fi cale curată și cale sfintă se va chema și nu va 
trece pe acolo nimeni necurat, și nici nu va fi acolo 
cale spurcată, Cei risipiţi vor merge pe dinsa și nu 

vor rătăci, Și nu va fi acolo leu, nici fiare cumplite 
nu se vor sui pe ea și nici nu se vor afla acolo; ci 
vor merge pe dinsa cei mintuiţi și cei răscumpărați de 
Domnul se vor întoarce. Şi vor veni în Sion în chiote 
de bucurie și veselia cea veșnică încununa-va capul lor. 
Lauda și bucuria și veselia îi va ajunge pe dinșii și 
va fugi durerea, întristarea și suspinarea (31). 

In locul scailor va crește chiparosul și în locul 
urzicii va crește mirtul, A Domnului fi-va slava, spre 
veșnică și neperitoare pomenire (32), 

Atunci lupul va locui laolaltă cu mielul și leo- 
pardul se va culca lingă căprioară ; și viţelul și puiul 
de leu vor minca împreună și un copil îi va paște, 
Junicea se va duce la păscut împreună cu ursoaica și 
puii lor vor sălășlui la un loc, iar leul ca șî boul va 
mînca paie ; Sugaciul se va juca în culcușul viperei și 
în vizuina șarpelui otrăvitor, copilul abia înțărcat își 
va întinde mîna (33). 

Popoarele vor preface săbiile lor in fiare de plug 
şi lăncile lor în cosoare, Şi nici un neam nu va mai 
ridica sabia împotriva altuia și nu se vor mai învăța 
cum să se lupte; ci fiecare va sta liniștit sub viţa și 
smochinul lui și nimeni nu-i va îniricoșa, căci gura 
Domnului Savot a grăit ! (34) 


Mintuitorul lisus Hristos, plinirea tuturor pro- 
feţiilor, a mintuit lumea nu numai prin învățăturile 
Sale sublime, cum se mărginesc a recunoaște unii 
oameni, ci mai ales prin jertia sa pe cruce, Des- 
pre caracterul jertfitor al morţii Domnului a scris 
cu șapte sute cincizeci de ani mai înainte de El 
Isaia, profetul care pe drept cuvint, pentru pre- 
ciziunea amănuntelor din profeţiile sale mesianice 
a fost supranumit „evanghelistul Vechiului Tes- 
tament” : 

Dar el a luat asupra-și durerile noastre și cu su- 
ferințele noastre s'a împovorat, Și noi îl socoteam pe- 
depsit, bătut și chinuit de Dumnezeu, Dar el fusese 
străpuns pentru păcatele noastre și zdrobit pentru fără- 
de-legile noastre. FI a fost pedepsit pentru mîntuirea 
noastră și prin rănile lui noi toţi ne-am vindecat (35), 


Acest caracter de ispășire a morţii Domnului 
îl confirmă întreg Noul Testament și jertia Lui 
mîntuitoare stă în centrul Sfintelor Liturghii creș- 
tine, Fiul lui Dumnezeu, născut din veșnicie din 
Dumnezeu - Tatăl, iar mai pe urmă din femee, 
prin minune, a devenit și „Fiu al Omului“, 

În acelaș timp fiind și Dumnezeu și om, prin 
unirea: neamestecată a celor două firi, jertia Sa a 
putut avea și valoarea înaltă, și calitatea ome- 
nească, Prin Hristos, omul a cîștigat o nouă a- 
dopţiune de fiu spiritual al lui Dumnezeu și ga- 
ranția eliberării sale și a suirii spre cele înalte, 

Între pămînt și cer, Dumnezeu a coborit prin 
El scară nouă de legătură. Mintuirea omenirii prin 
Hristos și prin ea putinţa sfințirii întregii firi, este 
actul cel mai măreț petrecut în lume după crea- 
țiunea lumii. Prin Hristos omenirea s'a împăcat cu 
Dumnezeu și a primit din nou puterile spirituale 
pe care le pierduse. 

Sol adevărat al cerului pe pămînt, Hristos a 
adus omului cel rătăcit certificatul nașterii sale, 
i-a dat haine împărătești și merindea spirituală 
pentru întors acasă, în cetatea Împărăției lui 
Dumnezeu, 

Prin revelațiunea adusă prin EI, omul a putut 
să se elibereze de rătăcirile religioase în care se 

afla, cunoscînd de unde vine, care-i este scopul, 
către care ţintă să-și îndrepte paşii, cum să tră- 
iască. Sf, Evanghelist loun definește vieața eternă 
prin însuși cuvintele Domnului: Jar vieaţa veșnică a- 
ceasta este ca să te cunoască pe tine, singurul, adevăratul 
Dumnezeu, și pe lisus Hristos, pe care l-ai trimis (36). 

Reformarea omului prin cunoașterea adevă- 
rului și prin îndeplinirea binelui. Insuși natura, 
cum spune Sf, apostol Pavel, împreună cu omul, 
izbăvită din robia stricăciunii, are parte de libertatea mă- 
ririi fiilor lui Dumnezeu (37). 

Natură și om, spirit şi materie, cer și pămirit, 
toate în armonică înfrățire și nouă orînduire tre- 
bue să alcătuiască marele edificiu al Impărăţiei 
lui Dumnezeu, 

Doctrina Împărăției lui Dumnezeu face obiec- 
tul predicii proorocilor Vechiului Așezămint, al 
Sf, loan Botezătorul, şi al Mintuitorului însuși. 
Această împărăție nu este, după Sfinta Scriptură, 
mărginită la domeniul transcedentului, cum cred 
unii, obiectind apoi că Evanghelia disprețuește 
vieața prezentă, condamniînd-o la mizerie, în nă- 
dejdea fericirii din vieaţa viitoare, 

Cind înaintea lui Pilat, lisus a spus că: Impă- 
răția mea nu este din lumea aceasta (38), a fost vorba 
de stăpinirea în sensul politic al cuvîntului, nu 
de Împărăţia Cerurilor, așa cum ne-o arată nenu- 
măratele locuri ale Sfintei Scripturi, 

In Rugăciunea Domnească (39) se cere înfăp- 
tuirea în prezent a Împărăției lui Dumnezeu. A- 
ceastă împărăție este în fecare om (40), ea cuprin- 
de pe toți cei puriticaţi de principiul rău (41) şi în- 

Suși natura, cum am văzut în cele expuse ; sub 
stăpînirea acestei împărăţii își va reveni la cură- 
țenia și ordinea cea dintii (42), 

Pe lingă caracterul ei eshatologic, Impărăţia 
lui Dumnezeu mai are deci și un vădit caracter 
actual, Ea depășește timpul și spaţiul, confundiîn- 
du-se cu întreaga existenţă, care se orînduește în 
unitate, prin ierarhizare succesivă, pină la Dum- 
nezeu, sub a cărui voință toate viează și se mișcă, 
Ea cuprinde cerul și pămîntul, le apropie şi le 
înfrățeşte, le unifică și le împacă. 

După învățătura Scripturii nu sunt două vieți, 
ci una singură, care numai pentru simţurile noastre 
se desfășoară pe două planuri deosebite, Perdeaua 
morții nu oprește în loc și nu întrerupe existența 
noastră, Însăși trupurile celor morţi se vor recon- 
stitui și împreună cu sufletele vor participa la 
Slava eternă (43), Vieaţa noastră continuă și dincolo 
de zările lumii sensibile, în forme pe care mărgi- 
nirea noastră nu le poate pătrunde. 

Ca un munte înalt, care stă rezemat pe pă- 
mint, dar virfurile nevăzute și le înalță, înflorite 
de albul zăpezilor veșnice, dincolo de norii care 
ne împiedică privirea pînă la ele; sau ca nufărul 
care-și pornește vrejul din taina pămîntului, dar, 
după ce străbate pinza de apă, minat de setea 


după lumină, își desfășoară frunzele și-și deschide 


floarea lui albă numai în aerul scăldat de soare, 
așa vieața își urmează ciclul desfășurării ei, din- 
colo de ceea ce numim „moarte“ în linie suitoare 
spre Dumnezeu, în care se află împlinirea tuturor 
bunătăţilor, 

Concepţia creștină despre lume este singură 
care pune înaintea cugetării omenești principiul 
unitar al vieţii, după care gîndirea omenească nu 
a încetat niciodată a umbla, 

Credinţa pune vieții scop și răspundere. Dă 
acţiunilor omenești direcţie și prestigiu, Inspiră 
putere, prin conștiința supravegherii de sus a 
muncii noastre, 

Judecata Domnului va avea de obiect nu a- 
titudinea noastră teoretică față de noi înșine, faţă 
de semenii noștri și față de lumea înconjurătoare, 
ci atitudinea noastră practică: fapta, Adevăr gră- 
esc vouă: întrucit nu aţi făcut unuia dintre acești prea mici, 
nici mie nu mi-aţi făcut“ (44), 

Pentru omul credincios Împărăţia lui Dum- 
nezeu nu rămîne o idee abstractă, Siguranţa ei 
îi angajează întreaga ființă, îi încordează toate 
forțele, pentruca fiecare talant să nu fie îngropat 
fără folos, ci sporit, potrivit voei Domnului. 

Creștinul știe că vremea încheerii tuturor so- 
cotelilor nu va fi numai pedeapsă pentru cei răi, 
ci va fi și bucurie nesfirșită pentru cei care au lucrat 
binele. Din moment ce prin Hristos ni s'a dat în- 
treg planul lui Dumnezeu (45), după care vieaţa 
noastră este hotărită a-și depăna firul în veșnicie, 
noi suntem orientați și în sensul originii noastre, 
cauzal, și în acela al destinaţiei noastre, în sens 
finalist, Împărăţia lui Dumnezeu nu-i în afară de 
om și în afară de lume, Impărăţia lui Dumnezeu nu 
vine pe văzutele, Și nici nu vor spune: lată-o aici sau din- 
colo. Fiindcă, iată, împărăţia lui Dumnezeu este în mijlocul 
nostru (46), 

Sufletul omenesc trebue să fie scaunul de 
domnie al lui Dumnezeu, iar trupul este destinat 
a fi templul Sfintului Duh (47). Pentru aceasta 
trupul și sufletul trebue să lucreze desăvirșirea. 
Desăvirșirea, în orice înțeles am lue-o, nu poate 
fi roada lenii. Opera de perfecţionare a fiinţii 
noastre este o muncă neobosită de necurmată 
șleiuire, de luptă cu slăbiciunile, de afirmare a 
binelui, de învingere de sine. 

Nimeni n'a pus vreodată un ideal mai nepie- 
ritor înaintea omului, ca Miîntuitorul Hristos, cînd 
a spus: Fiţi, dar, voi desăvirșiţi, precum Tatăl vostru cel 
ceresc este desăvirșit (48). Faţă de acest măreț ideal, 
sentimentul insuiicienţii noastre este permanent 
imbold de neincetată avîntare spre mai bine. Fer- 
mentul activ, îmbolditor spre progres este evident 
în Creștinism. 

Puterile active ale Evangheliei sunt multe și 
nesfîrșite. Prin credinţă sufletul se orientează spre 
țeluri superioare, iar voința omului este mișcată 
și făcută în stare de sforțări admirabile prin pu- 
terea incomparabilă a celor mai nobile sentimente, 
din care religiunea creștină își hrănește vieața sa. 

Acţiunea neincetată, jertfa, este o condiţie a 
mântuirii și o lege fundamentală a moralei evan- 
ghelice. Cu privire la valoarea sentimentelor în 
acţiunile omenești, psihologii și m.oraliștii recunosc 
că motivele sentimentale sunt singurele resorturi 
care împing voinţa noastră la acţiune, 


„Este o particularitate a religiunii — spune un au- 
tor de morală — că ea produce sentimente care libe- 
rează pe om, îl umplu de bucurie, speranță și dra- 

goste, juindu-i în acelaș timp apăsarea grijei şi a În1- 
cei, micșorînd și sfărimind puterea sentimentelor care 
descurajează. Libertatea, înălțarea şi bucuria sunt însă 
lumina soarelui în care înfloresc toate lucrările bune, 
Religiunea creștină, făcînd din aceste sentimente un 
element al vieţii noastre lăuntrice, formează pentru 
voinţa cea îndreptată către bine o atmosferă potrivită, 
care e priincioasă întăririi și asigurării ei, Şi faţă de 
partea slabă a acestor sentimente și dispoziţiuni: de 
a trece iute și fără urmă, ea oferă scutul de siguranţă 
că oarecum le ancorează într'o privire asupra lumii şi 
a vieţii, din care ele se renasc lără încetare și prin 
care sunt menținute într'o activitate statornică (49), 


Cel mai înalt sentiment în Creștinism este 
iubirea față de Dumnezeu, din care pleacă și iu- 
birea către semenii noștri. St. loan Evanghelistul 
a spus că : Dumnezeu este iubire (50). Acest cuvint re- 
zumă toată învățătura evanghelică. Miîntuitorul 
spune că: Intru aceasta vor cunoaște toți că sunteţi uce- 
nicii mei, dacă veţi avea iubire unii către alții (51). 

Cetăţeanul Împărăției lui Dumnezeu lucrează 
sub căldura celui mai înalt sentiment de solidari- 
tate cu toţi oamenii, de solidaritate și înfrățire cu 
însuși natura înconjurătoare, și din conștiința ori- 
Sinii și a destinului comun. Și cei de azi, și cei 
de ieri, și cei de miine trăim, formăm Biserica 
Domnului și cu toţii ne vom regăsi la acelaș praz- 
nic al bucuriei divine, În ce privește acest senti- 
ment de obștească frăţie cu natura, poporul nos- 
tru nu-și supraordonează natura, ca în păginism, ci 
și-o înfrățește prin iubire, fiind și ea zămislită din ni- 
mic ca și el, de către Tatăl cel nevăzut al tuturor (52). În 
neintrecutul poem popular Mioriţa întreaga fire se 

personifică și ia parte la bucuriile și durerile 
omenești, 

Aceasta este o nedesminţită dovadă de su- 
perioara concepţie despre lume a poporului nos- 
tru și a puternicului sentiment de înfrățire cu na- 
tura ce-l înconjoară. Solidar prin iubire și prin 
destin cu lumea, creştinul lucrează pentru ea ca 
un mandatar al cerului în mijlocul ei. Legea mo- 
rală a muncii o întilnim des în Sf. Scriptură, 
Pilda talanţilor (53), pilda celor zece fecioare (53), 
pilda lucrătorilor viei (54), a smochinului fără rod (56), 
ca și toate acele locuri unde Sfintele Evanghelii 
poruncesc munca și caritatea, ne dovedesc că 
Împărăţia lui Dumnezeu nu stă în vorbe, ci în fapte (57), 

Nu extazul pasiv al visătorului, cu sufletul 
deslipit de realitățile care se cer prelucrate de 
spiritul şi braţul nostru, nu plutirea cu gîndul în- 
tr'un cer îndepărtat și abstract, nu această atitu- 
dine deschide ușa Împărăției Domnului, ci acțiu- 
nea luminată de gînd și încălzită de simţire curată 
și nobilă: fapta bună, săvirșită după voia lui 
Dumnezeu, 

Fericirea nu este un simplu dar, şi nici răs- 
plata unor simple atitudini teoretice, ci dreapta 
rodire a unor enerţii puse în slujba cea bună, 
„Impărăţia lui Dumnezeu stă în fapte, nu în vorbe”. 
Sfintul apostol Pavel care a spus aceste cuvinte 
de adînc și mare adevăr, a afirmat despre muncă 
și altele, tot așa de lămurite. 

Undeva el scrie scurt și categoric: Cine nu 
vrea să lucreze, acela să nu mănince. (58), Numai aceas- 


tă singură poruncă despre muncă dacă ar cuprin- 

de-o Sfinta Scriptură, și ar fi destul pentru a do- 
vedi că Evanghelia nu-i streină, și cu atit mai 
puțin indiferentă la problemele vieţii omenești, 

În afară de locurile pomenite din primele ca- 
pitole biblice (59), în cele zece porunci (60), și apoi 
în porunca anului subatic, prin Moisi se legiferează 
munca (61), Apoi toată legislaţia mozaică, cu pri- 
vire la vieaţa economică, presupune producţia ca 
rezultat al muncii, Cel ce muncește ogorul său se va 
sătura de piine, iar cel ce umblă după deșertăciuni, este 
om lipsit de minte, spune Înțeleptul Solomon în Cartea 
Pildelor (62), Pe leneș Sfinta Scriptură, după ce-l 
trimite să ia pildă dela hărnicia furnicii, il apostro- 
fează : Pină cînd, leneșule, vei mai sta culcat, cînd te vei 
scula din somnul tău? Dacă ba dormi puţin, ba aţipești 
puţin, ba stai puţin cu miinele încrucișate, ori lungit, iată 
vine şi sărăcia ca un trecător și neveia te prinde ca un 
tilhar (63). 

In epistola sa către creștinii din Tesalonic Sf, 
apostol Pavel, auzind că unii dela ei umblă fără 
nici un rost, nu lucrează, nimic, ci se amestecă în treburile 
altora, unora ca acestora le poruncește și-i în- 
deamnă în Domnul lisus Christos, să-și mînînce 
piinea de ei agonisită (64), lar în altă parte con- 
damnă pe văduvele care se învaţă să fie leneșe, um- 
blînd din casă în casă, și nu numai leneșe, dar și limbute, 
și iscoditoare, grăind cele ce nu se cade (65), 


De asemenea furtul, care pe lingă lăcomie 
mai presupune și lene, este interzis în cele zece 
porunci prin cuvinte hotărite (66); iar în Noul Tes- 
tament cetim : Cine a furat, să nu mai fure, ci mai vir- 
tos să se ostenească, lucrind cu miinile lui, lucru cinstit, ca 
să aibă să dea celui ce n'are (67), 

Motivul muncii pentru credincios nu este nii- 
mai acela al omului oprit la materie, din constrîn- 
gerea exterioară a nevoilor fizice: frig, foame, să- 
răcie, etc, Munca în vederea scopului egoist este 
lipsită de bucurie și nu aduce folos (68). Din contra, 
porunca altruismului, exemplul jertfei de sine, nu 
a strălucit nici o dată mai luminos ca în Crești- 
nism, dovedind în practică aceea că există resor- 
turi interioare mult mai puternice decit nevoile 
animalice, și care pun în mișcare mai mult și mai 
nobil energiile sufletești și trupești ale omului, 

Munca înobilează sufletul, formează caracte- 
rul, ea fericește pe om, Într'un discurs ţinut stu- 
denţilor, la 18 mai 1893, Emil Zola spunea: 


Prin muncă se rezolvă problema celei mai mari 
fericiri. Nimic nu este mai puţin sănătos pentru om și 
popoare decit himera, iluziunea de-a suprima sforța- 
rea, munca, ea orbește, ea este vanitatea celor slabi,,, 
Singurul popor forte este poporul care muncește, 
Viitorul este al muncii pacificatoare și liberatoare, 

Munca este o lege a vieţii. Cine calcă legea sfintă 
a muncii — spune D-l Profesor A, C, Cuza — acela 
se pedepsește. Degenerarea morală și fizică este pe- 
deapsa acelora cari fără să se încadreze la muncă 
pentru ciștigarea existenţii se îmbogăţesc și trăesc din 
munca altora (69), 


D-l profesor Simion Mehedinţi, apologetul pe- 
dagogiei muncii la noi, afizmă că munca, departe de 
a fi numai o datorie a celor săraci, este o însușire funda- 
mentală a omului (70), 

Munca este semnul nobleţii adevărate, ștergind 
prejudiciul social, că cei cu mîinile albe sunt mai oameni 
decit cei cu miinile învirtoșate de muncă (71), 

D-l C, Rădulescu-Motru afirmă acelaș adevăr, 
cînd spune că : nobleţa omului, ca individ organic, atirnă 
de telul nașterii sale ; nobleţa omului, ca persoană, atirnă 


de felul muncii (75), 
Cultura și civilizaţia sunt suma muncii de cre- 


are a unui popor, începind dela tehnica materială pină 
la cele mai fine produse intelectuale, isvorite din munca sa (73), 

Munca dă omului acea armonie, acel echi- 
libru interior, formează arhitectura personalității 
sale, D-l S, Mehedinţi susține că nu se poate e- 
ducaţie fără muncă. Caracterul nu e un dar, ci o sumă 
de deprinderi, dobîndite prin muncă (74), 

Prin muncă omul a ridicat orașe măreţe, pe 
unde odinioară au fost pustiuri nelocuite, a plan- 
tat cîimpiile goale, a săpat drumuri în pieptul de 
piatră al muntelui, a aruncat poduri peste pră- 
păstii, a sfredelit tuneluri, a săpat canaluri, a cu- 
cerit energia naturii şi a pus-o în slujba sa, Prin 
muncă se duce cu isbindă lupta contra boalelor, 
se cucerește spaţiul, înălțimea aerului și adinci- 
mile mărilor, glasul și gindul omului se comunică 
la depărtări nevisate, prin muncă omul se ridică 
deasupra naturii: o stăpînește, 

Imnul muncii cuceritoare și sfințitoare se cîntă 
în ateliere și uzine, prin ciocănitul de scule și uru- 
itul de roți; în laboratoare prin glasul de epru- 
bete ; în sălile de școală prin murmurul ca deal- 
bine al școlarilor studioși; în fundul minelor a- 
dinci în sgomotul înfundat de tîrnăcop; pe cimp 
în fişiitul de coase, în șoptitul sapelor, sau în 
scîrțiitul plugului pe brazdă.., 

Creștinismul proslăvește munca, binecuvintează 


operele progresului și luptă ca orice muncă să fie 

numai creatoare și aducătoare de fericire. Sfinta 
Scriptură în afară de scopul cîștigării piinii, dă muncii 
un sens etic, căci i se pune la bază iubirea faţă de Dum- 
nezeu şi oameni, și nu voluptatea și cupiditatea (75), 

Fiecare să lucreze, ca să aibă să dea celui ce n'are (76). 

Numai după odihnă munca este plăcută și 
capătă o semnificaţie spirituală pe lingă aceea 
fizică. În repaos spiritul recapitulează clipele muncii 
înfăptuite, compară rezultatele, trage concluzii pen- 
tru viitor. În odihna lui Dumnezeu după crea- 
țiune (77) vedem atitudinea admirativă asupra o- 
perii înfăptuite, care era „bună“ (78), 

Munca adevărată este aceea care-și găsește 
plăcerea în ea însăși, cum spune poetul: 


Siinta muncă e aceea 
Ce răsplata'n ea-şi găseşte, 
De 'nţelegi tu asta, cheea 
Fericirii tale-o ţii,,, 
(AL. Vlahuță) 

Boeria muncii este curată și superioară. În 
Vechiul Testament nobilii și regii umblau la plug. 
Boeria lenii este odioasă, imorală, iar Sfinta Scrip- 
tură o condamnă. 

Munca este un cult adus divinității. Carlyle a 
ridicat în cugetarea lui munca la rangul rugăciunii, 
Monabhismul creștin a împletit în mod minunat ru- 
găciunea cu munca, Orare et laborare. Minăstirile 
creștine au dovedit că pot fi adevărate focare de 
muncă și cultură, de energie spirituală și gospo- 
dărească. Poporul nostru își începe și își sfirșește 
orice muncă cu o rugăciune înălțată lui Dumne- 
zeu, Însăși instituţiile noastre de stat își încep 

activitatea cu slujbă creștinească. Singură sărbă- 
toarea oficială a muncii se serbează, ca o ciudată 
ironie, în contrazicere cu tradiția neamului nostru, 
în nelucrare și fără rugăciune: dovada pătrunderii 
printre noi a unui spirit stre:n și ucigaș. Plugarul, 
în revărsatul zorilor de primăvară, înainte de a-și 
pune plugul în brazdă, descoperindu-se, ca în faţa 
unui altar, se închină. Tot așa, mina lui cea dreaptă 
nu aruncă primele seminţe în brazdele răsturnate 
de plug, pînă ce nu și-a făcut semnul crucii. 

Aplecarea trupului, cînd seamănă, sau își a- 
dună rodul de pe ogor, arcuirea braţului, în ges- 
tul pios al aruncării boabelor grele sau în purta- 
rea secerii prin holda coaptă, este o impresionantă 
atitudine de rugă, o siintă și duioasă îmbrăţișare 
a pămîntului, purtător nu numai de „piine spre 
ființă“, ci și de sfinte amintiri, de oase și singe 
creștin, îngropate în el. Munca plugarului, truda 
oricărui muncitor este un oficiu, o misiune, o pi- 
oasă metanie, în fața căreia trebue să te oprești 
respectuos și cucernic. Mai ales cind munca e 
făcută cu suilet și credință, cu devotament și 
pasiune, 

Din fruntea roadelor sale Rominul duce la 
biserică, jertfă Domnului, tot ce poate găsi mai 
curat și mai bun: roadele au ieșit din osteneala 
omului și aţutorul Domnului. Ale Tale dintru ale Tale... 

In muncă omul colaborează cu Dumnezeu, 
Creștinul cel bun nu-și face munca după tariiul 
simbriei ce primește. El este fiul Împărăției lui 
Dumnezeu și el lucrează pentru ea, pentru lauda lui 
Dumnezeu (79), 

Orice lucraţi — spune Sfintul Pavel — lucraţi 
din toată inima, ca pentru Domnul și nu ca pentru oa- 
meni (80), căci... vrednic este lucrătorul de plata sa (81). 
Nu slujind numai în faţă, ca unii cari caută să placă 
oamenilor, ci ca slugile lui Christos, făcind din suflet 
voia lui Dumnezeu, Știind fiecare, fie rob, fie de sine 
stăpin, că faptele bune pe care le va face, pe acelea 
le va lua ca plată dela Domnul (82). 


În lumina idealului creștin munca primește o 
semnificaţie morală deosebită, și o motivare supe- 
rioară, pe care nici o altă filosofie și nici o doc- 
trină socială nu le poate da. Idealul moral și con- 
cepţia vieţii creștine sunt incomparabile ca înălțime, 
frumuseţe și rezultate practice. El este sprijinit de 
prestigiul unităţii și acoperit de autoritatea divină, 

Concepţia creștină leagă pe oameni într'o fa- 
milie, solidară prin frăţie și iubire. 

Noi care nu credem că se pot legi fără legis- 
lator, progres fără ţintă, sau capodoperă fără artist (83) 
și că vieaţa nu poate ieși din contradicţie și con- 
fuzie, valorile spirituale le punem la cîrma ma- 
teriei, Valorile materiale nu le osindim, dar le 
ierarhizăm. Natura nu o afurisim, dar nici nu o 
divinizăm, ci căutăm s'o spiritualizăm, s'o sfințim. 
Munca nu o măsurăm numai cu măsuri materiale, 
pentru că în ea se pune și suflet și credință. Atitea 
sisteme filosofice, închise în biblioteci, ca niște 
oase moarte orînduite în rafturile criptelor, nu au 
putut da vieţii o disciplină morală unitară, auto- 
ritară, durabilă, constructivă. In special filosofia 


materialistă a coborit vieaţa omenească, destigu- 
rîndu-o. 
Concepţia materialistă despre lume, aplicată 

pe teren social, după principiile diabolice ale lui 
Karl Marx, ne-a dat jalnica înfățișare a omului 
mașină, a omului automat, îndobitocit, apreciat și 
recompensat nu după sentimentul iubirii de oa- 
meni și al răspunderii față de Dumnezeu, ci după 
maximum de utilitate materială ce poate aduce. 

leșit din reacţiunea omului contra individua- 
lismului exagerat și tot așa de ateu al Revoluţiei 
franceze, marxismul a născut tirania și mai în- 
grozitoare a comunismului, care în numele libertății 
și al drepturilor celor asupriţi, a răstignit liberta- 
tea, a nimicit personalitatea individuală, creatoare 
de valori, a desființat proprietatea, dreptul natural 
al muncii și capacităţii individuale, a desorganizat 
iamilia, a gonit din suflete pe Dumnezeu însuși... 
În epoca modernă de cultură şi civilizaţie materi- 
alistă s'au disprețuit valorile spiritului. Idolatria 
materiei, divinizarea trupului, a descumpănit su- 
fletește pe om, iar trupește l-a aruncat în istovire, 
în degenerare, Nici odată ca în vremurile de acum 
cazurile de dezechilibru suflesc nu au fost mai 
numeroase, Stigmatele descumpănirii sufletești le 
constatăm în arta, în literatura noastră contempo- 
rană, în moravuri. Pe cînd unii se sting în sărăcie 
și mizerie, alții, îmbogăţiţi prin furt și speculă, se 
scaldă în belșug și în lux, Materialismul econo- 
mic ne-a dat priveliștea aruncării în mare sau 
arderea produselor alimentare într'o parte a lumii, 
din cauza supra-producției, ca să nu se scadă 
prețurile, în timp ce în alte părţi milioane de oa- 
meni sunt decimate de foamete și mizerie, 

Sub domnia unei falșe libertăţi și egalităţi, 


www.digibuc.ro 


azi, mai mult ca în antichitate, robia, sub alte 
forme, este mult mai întinsă și mai nemiloasă. 
Omul brută, supra-omul întunecatelor teorii 
ale lui Frideric Nietzsche își conturează din ce în 
ce mai clar apariţia, 
Concepţia animalică despre om și lume va 
desfigura și mai mult omenirea. 


Cind Europa se va pasiona numai de mecanis- 
mul muncii, ridicînd pe altar tehnica, cînd spiritul Eu- 
ropenilor, preocupat numai de cantitate, va pierde 
perspectivele infinitului, cînd reduciînd totul la mișcare, 
nu va mai întreba ce produce mișcarea aceea, atunci 
va dispare şi omul-ideal și o lume sufocantă, sterilă 
și pustie va degrada în cea mai ticăloasă stare su- 
fletul (84). 


In atmosfera infernală a vieţii moderne, în 
care spiritul omenesc, sub influența unor teorii 
criminale și-a pierdut zările luminoase ale veșni- 
ciei, cel care sufere, cel care a suferit, a fost ușor 
să se lase ademenit de făgăduelile marxismului 
și să-și razime nădejdea în puterea salvatoare a 
unei noui forțe, în puterea unei organizaţii sociale, 
întemeiată pe principiul comunităţii bunurilor, 

Comunismul este o urmare a marxismului. 
S'a căutat o lume nouă, cu altă ordine socială, cu 
alte idealuri, cu alte scopuri; s'a legat fericirea 
omenească de materie, lipsindu-se de controlul 
spiritului. 

Unii de bună credinţă, alţii din pofta de par- 
venire și din instinctul de pradă, au crezut în a- 
ceste visuri utopice și s'au făcut apostolii lor în- 
verșunați. Imperiul rusesc, țară de o vastă întin- 

dere teritorială și cu peste o sută șaptezeci de mi- 
lioane de locuitori, de aproape douăzeci de ani 
este cîmp de experienţă pentru această nouă teorie 
socială. După atiţia ani de crincenă teroare, de 
răsturnare a tuturor vechilor instituţii, s'a dove- 
dit că lumea cea nouă nu s'a putut naște, pen- 
tru că omul acelaș a rămas, cu aceleași păcate, 
de astă dată manifestate și mai crud și mai barbar. 
Singurul cîştig de pe urma potopului de singe, 
vărsat fără milă în acești ani de barbarie comu- 
nistă, este acela că s'a putut verifica în faţa lumii 
şi în fața istoriei un sistem social, care s'a dove- 
dit fals, neputincios, criminal. 

Scriitorul Panait Istrati, care a crezut ca un 
fanatic. și a luptat pentru isbindirea comunismului, 
socotit isbăvitor și aducător de dreptate, după ce 
a străbătut întreaga Uniune Sovietică, rănit pină 
în adîncul sufletului de cele mai amare decepții 
faţă de ceea ce a văzut, înainte de a muri, a 
avut timpul să-și scrie gindurile care vor rămînea 
cele mai adevărate și preţioase documente cu 
privire la comunism. 


Clasa muncitoare — spune el in „Spovedania 
unui învins, — e aceea care e mai lovită în Uniu- 
nea Sovietică... Pentru comuniști morala, cinstea sunt 
prejudecăţi burgheze. Numai materialismul există real- 
mente pe pămint... În numele proletariatului, cîte cri- 
me, cite asasinate, cite nedreptăţi ! (85) 

Comuniști moldoveni sau altfel nu există nicăeri 
în Uniunea Sovietică, așa cum nu există nici în restul 
lumii, decit cu numele. Se numesc așa şi atit, căci 
nimic nu este in comun, începînd cu piinea, pe care 

și-o smulg unii de la gura altora. mai aprig decit ori- 
unde (86). Soarta muncitorului... a ţăranului, soarta 
lucrătorului nemulţumit, nu prezintă nimic înbucurător 
sub dictatura comunistă. Lucru puţin şi prost plătit, 
șomaj, lipsuri, persecuții — deoparte ; favoritism, alege- 
re pe sprinceană, desfriu, sinecurism, deturnare de 
fonduri, spionaj, politicianism, de alta (87). Am crezut 
în posibilitatea înfrăţirii între oameni, și nu mai cred. 
Am crezut apoi în minunile progresului technic, și 
azi văd că știința e încă o armă impotriva sufletului. 
lar la urmă am crezut în atotputernicia binefăcătoare 
a unui singur om, lăsat să fie singur stăpinul unui stat, 
dar am văzut că stăpinii nu se înconjoară decit de 


slugi (88). 


Tot Panait Istrati, care în mișcătoarea sa măr- 
turisire își recunoaște dureroasa înfringere a cre- 
dinţelor lui, întorcîndu-și faţa cu durere dela falșii 
idoli care îl vrăjise vieaţa lui întreagă, spune în 
altă parte : 


Nu e rău că sunt atit de îngenunchiat, în clipa 
în care îmi privesc vieața de pe muchea unei jumă- 
tăi de veac. Consider această îngenunchere ca pe cel 
mai viu document pe care mi-l poate trimite cel ne- 
pătruns, ca să-mi dovedească ușurința cu care mam 
condus în viaţă, Căci, după ce am fost unul din avizii 
ucenici ai creatorilor de false religii, am devenit eu 
însumi unul din aprigii susţinători ai mincinoaselor va- 
lori morale, intelectuale, și estetice, ba chiar am a- 
probat un moment, şi am glorificat violența, crezind 
că disperaţii vieţii vor îi mai buni în ziua în care ni- 
meni nu-i va mai împiedica să se gospodărească sin- 
guri, în toată dreptatea. Nu sunt mai buni, fiindcă nu 
se poate face o lume nouă cu oameni vechi (89), 


lată și din gura acestui reconvertit la spiritua- 
litate recunoașterea marelui adevăr, spus acum 


38 


www.digibuc.ro 


două mii de ani de Fiul lui Dumnezeu către fari- 
seul Nicodim, venit la vreme de noapte să-l în- 
trebe despre tainele vieții : 


Amin, amin grăesc ţie: de nu se va naște cineva 
de sus, nu va putea vedea Împărăţia lui Dumnezeu (90). 


Credinţa este singura mare putere care lumi- 
nează „de sus“ sufletul şi-l face capabil de prefa- 
ceri nebănuite. Adevărurile revelate ale Sfintei 
Scripturi armonizează făptura omenească astfel, ca 
să poală da Cezarului cele ce sunt ale Cezarului și lui 
Dumnezeu cele ce sunt ale lui Dumnezeu (91), să ţină 
cumpănă dreaptă între drepturile suiletului și ale 
trupului, 


Armonia e acolo, unde este acord între natură și 
conștiință. Este cu neputinţă să existe vieaţă, vieaţă 
conștientă şi alături de ea o vieaţă trecătoare, ce se 
înneacă într'o ceață întunecată, Căci dacă există in- 
divid inteligent și conștient, dar nu există nemurire, 
atunci vieața apune în besnă (92), 


În edificiul Împărăției lui Dumnezeu, de-a: 
lungul timpului, generaţiile de creștini depun fie- 
care nisipul operii lor la construirea sfintei zidiri, 
a cărei piatră de temelie este lisus Christos, 


Şi voi înșivă, clădiţi-vă, ca pietre vii, în casă du- 
hovnicească, în preoţie sfintă, ca să aduceţi jertfe du- 
hovnicești, plăcute lui Dumnezeu prin lisus Christos (93), 


Cultura europeană, prin tot ce are ea mai de 
valoare, datorește cuceririle ei creștinismului, Dacă 
s'ar înlătura înt'un chip oarecare din arta și lite- 
ratura europeană toate operele inspirate de cre- 

dință, n'ar mai răminea nimic de valoare în cul- 
tura omenirii, 

Intre valorile creatoare și conducătoare ale culturii, 
religia e suprema valoare... O cultură fără imperiul 
valorilor morale e monstruoasă ; una fără normele re- 
ligioase e neputincioasă (94), 


Experienţa comunismului a confirmat aceste 
adevăruri. Dar ne întrebăm : cînd roadele materia- 
lismului ateu sunt așa de falimentare pentru vieaţa 
omenească, pentru ce nu se denunţă de toţi acest 
dușman al omenirii? Care este tilcul curentelor 
de defăimare ale creștinismului, învinuit că el ar fi 
dușmanul fericirii omenești ? Fără nici o îndoială 
că aceste atacuri sunt întreţinute și puse la cale 
tocmai de către acei care vor să nimicească cul- 
tura și civilizația creștină, iar în calea lor văd că 
li se ridică Biserica lui Christos, ca un mare ad- 
versar al operii lor distrugătoare, pe care caută 
s'o surpe cu orice preţ, chiar prin denaturarea 
adevărului evident, 

Cînd Sfinta Scriptură vorbește așa cum am 
văzut despre muncă, cum mai poate prinde min- 
ciuna că învățătura creștină este dușmana vieţii 
și că însăși munca este privită de Evanghelie ca 
o pedeapsă pentru om ? 

Se știe că Mintuitorul s'a născut în casa unui 
tîimplar, iar palmele Sale, înainte de a fi impunse 
de cuele răstignirii, au purtat urmele sculelor din 
atelierul părintesc (95), Lucrarea Sa mintuitoare a 
fost o neîntreruptă muncă, El însuși a spus: Tatăl 
meu pînă acum lucrează; lucrez și eu(96). Și această 
lucrare nu a socotit-o încheiată, decit cu jerifa pe 

&ruce, unde înainte de moarte a scos cel din urmă 
cuvint ; Săvirșitu-s'a ! (97) 

Apostolii au fost aleși dintre oamenii munci- 
tori care își ciștigau piinea din lucrul miinilor, 
Insuși Sfintul apostol Pavel, aristocrat în toată pu- 
terea cuvintului, și prin naștere, și prin avere, 
precum și prin vasta lui cultură, cu toate că ar 
îi putut să se folosească de dreptul întreținerii 
gratuite din partea fiilor săi sufletești, totuși, ca o 
păstrare în disciplină a propriei sale persoane, 
pentru a servi de exemplu creștinilor, și desigur 
și pentru plăcerea în sine de a lucra cu miinile sale, 
exercita cu mare măestrie meșteșugul fabricării 
corturilor, de pe urma cărui meșteșug trăia și el, 
şi cei din jurul lui, 

Nici n'am mincat dela cineva, piine în dar, ci 
cu muncă și cu trudă am lucrat noaptea și ziua, ca 
să nu împovorăm pe nimeni dintre noi. Nu doar că 
n'aveam puterea aceasta, ci ca să vă dăm o pildă cu 
noi înșine, ca să iaceţi ca noi (98), 

Argint, sau aur, sau haină, nam poitit dela ni- 
meni. Singuri știți cum miinile acestea au lucrat pen- 
tru nevoile mele și ale tovarășilor mei. Întru toate 
vam dat vouă pildă că, ostenindu-vă astfel, cade-se 
să ajutaţi pe cei neputincioși şi să ţineţi minte cuvin- 
tele Domnului lisus, căci ela zis: „Ești mai fericit cînd 
dai, decit cînd iei” (99). 

Toate poruncile morale ale Siintei Scripturi 
au în vedere purtarea omului în vieața aceasta, 
Învățătura creștină dă soluţiile cele mai simple și 
cele mai complecte tuturor problemelor vieţii. 

Morala evanghelică nu numai că poruncește 
în mod limpede munca, întru slava lui Dum- 
nezeu și pentru împodobirea vieţii, dar mai dă 

înuncii ceva, ce hu este în starea să-i dea nici o 
altă doctrină din lume, fie ea cît de înaltă, Ea dă 
muncii o atmosferă morală prielnică unei desfă- 
şurări normale, îi creiază condițiuni spirituale in- 
dispensabile, pentru ca ea să se facă cu plăcere, 


cu conștiinciozitate, cu folos, 
Specularea muncii semenului tău, asuprirea 


muncitorului peste puterile lui, sunt condamnate de 
morala creștină, Neplata simbriei slujitorului este 
socotită ca păcat strigător la cer, 

Pentru orice fel de muncă știm că trebue să 
existe un echilibru între: osteneala depusă și folo- 
sul dobîndit (100), Organismul are nevoie de re- 
facere prin hrană, repaos, distracţii, și strictul ne- 
cesar de cultură, Altfel duce la uzură, la îndobi- 
tocire, Pentru muncitorul abrutizat prin prelungirea 
unei munci exagerate și nerăsplătite, munca în 
adevăr apare ca un blestem, Sub domnia lăco- 
miei, a nedreptăţii, a lipsei de iubire, muncitorul 
este tratat ca o vită de povară, este exploatat cu 
şiretenie și fără milă, Evanghelia cere patronilor 
să-i trateze pe slujitorii lor, ca pe niște îrați, 

Iar voi, stăpinilor, faceţi tot așa, față de slugi, și 
încetaţi cu ameninţarea, ca unii cari știți că Domnul 
lor și al vostru este în ceruri și că la el nu încape 
părtinire (101), Stăpinilor, daţi slugilor voastre ce este 
drept și potrivit, căci știți că și voi aveţi stăpin în ce- 
ruri (101), 

Veniţi acum voi, bogaţilor, plingeţi și vă tinguiţi 
de necazurile, cari vor să vie asupra voastră, 


Bogăția voastră a putrezit și hainele voastre le-au 
mincat moliile, Aurul vostru și argintul au ruginit și 
rugina lor va fi mărturie asupra voastră și va minca 
trupurile voastre, ca focul, Strins-aţi comori în zilele 

cele de apoi! Iată, plata lucrătorilor cari au secerat 
țarinele noastre — plata oprită de voi— strigă ; și stri- 
gătele secerătorilor au intrat în urechile Domnului 


Savoot, 

Desfătatu-v'aţi pe pămint și v'aţi desmierdat ; hră- 
nit-aţi inimile voastre în ziua înjunghierii, Osîndit-aţi, 
omorit-aţi pe cel drept; el nu vi se împotrivește (102), 


Prin astiel de cuvinte li se cere pe deoparte 
stăpinilor să fie pentru slujitorii lor ca niște pă- 
rinți drepţi și iubitori, purtindu-se cu ei cu milă, 
iar pe de altă parte slujitorilor li se cere conștiin- 
țiozitate în munca lor, cerîndu-li-se să facă lucrul 
lor : cu bună voință, ca și cum ar sluji Domnului și nu 
oamenilor (103), Conștiinţiozitatea în muncă, iubirea, 
mila, simțul de dreptate, sunt valori ale spiritului 
care trăesc numai avind ca fundament credinţa în 
Dumnezeu. Pedagogul creștin, elveţianul Fârster 


scrie într'o carte a sa că : fără acea disciplină a instinc- 
tului de dreptate, care isvorăște din iubire, orice întocmire 
omenească nu-i decât înhăitare, nu cultură socială (104), 


Absența fermentului religios din sutlet îl trans- 
formă și pe cel care deţine bogăţia, pe patron, 
cum se spune în limbaj socialist, în fiară cu inima 
de piatră, trăind și ridicîndu-se prin nedreptăţirea 
celui slab; iar pe muncitor îl face veșnic un 
nemulțumit și un revoltat, lucrind fără conștiin- 
țiozitate și fără spor, 


Din experiența mea, spune Panait Istrati, pot 
să afirm cu precizie că trei sferturi din lumea exploa- 
tată nu aspiră să se libereze prin muncă și conștiin- 
țiozitate, ci prin șiretlic, exact cum fac patronii. În 
orice șantier, majoritatea lucrătorilor sunt gala să de- 
vină patroni, neputindu-o face, își bat joc de muncă (105), 

La fel, d-l N. Iorga se plingea în ședința Se- 
natului dela 28 Noembrie 1935, că la noi adesea 
lucrul este un mijloc de a înșela pe cel care ţi-a plătit, 
Ce conștiință poţi aștepta dela omul care nu mai 
crede în nimic, care nu se teme de judecata lui 
Dumnezeu ? Gindul unui asemenea om este să 
ciștige cît mai mult cu muncă cît mai puţină și 
cit mai proastă; iar dacă se poate, chiar și fără 
nici o muncă, Egoismul l-a orbit, el nu mai vi- 
brează pentru nici un fel de solidaritate ome- 
nească, iar munca lui nu o mai leagă de interesul 
obștesc, care nici nu-l interesează, Nu tot așa face 
muncitorul creştin. E vorba de muncitorul creștin 
nu numai după certificatul de botez, ci de acela 
cu adevărat convins de credinţa cea întru Christos, 

E] ştie că munca lui este o datorie morală, 
impusă de Dumnezeu, Prin obișnuință munca de- 
vine o lege a naturii, Poporul nostru își are cu- 
vintele lui cu adînc înţeles, cind spune: Muncesc 
să nu mă găsască moartea șezînd. 

Cine nu contribue prin muncă la sporirea 
binelui comun, la care şi-au adus obolul lor toţi 
cei dinainte și-și vor aduce toţi care vor urma, 
acela nu-și poate justifica existența sa printre 
oameni, 

Vieaţa pămintească nu este totul, Ea este 
numai o etapă a vieţii fără de sfîrșit, Modul cum 
omul acționează în această primă parte a vieţii 
este hotăritor pentru pacea conștiinței și starea de 
fericire din cealaltă de-a doua parte a vieţii, care 
urmează. Prin muncă se șlefuește spiritul, se for- 
mează caracterul, se disciplinează voința. Munca 


www.digibuc.ro 


educatorilor, a sinditorilor, a cercetătorilor este cel 
puțin în măsură egală prețioasă și necesară, ca și 
a celor ce lucrează pe terenul material. Munca 
pusă în slujba tuturor poate să existe numai acolo 
unde este viu sentimentul iubirii și al solidarităţii 
frăţeşti, 

Numai într'o societate creștină munca poate 
avea un caracter cu adevărat social, pusă icinstit 
vieața trăită nu numai în tratatele de sociologie 
şi în legislaţia statelor. 

O muncă făcută pentru Dumnezeu, nu pentru 
oameni, adică pentru plată, nu poate îi decit o 
muncă conștiincioasă, purtind pecetea calităţii su- 
perioare, 

În atmosfera iubirii de Dumnezeu și de oa- 
meni, a milei pentru cel din nevoie și slab, sub 
domnia dreptăţii, munca se desfășoară cu voioșie, 
spornică, 

Într'o societate creștină munca nu este robie, 
ci se face în libertate, 

În lumina idealului creștin munca își află scop 
în sine însăși, este aducătoare de fericire, își aso- 
ciază toate forţele: şi pe cele fizice și pe cele su- 
fletești. Intr'o asemenea atmosferă de frăție și 
dreptate, armonia între individ și colectivitate se 
realizează dela sine. Conflictele de muncă și 
luptele de clasă nu-și pot găsi loc, și nu îmbracă 
forme de violență. S'ar putea și aici obiecta că 
trăim de atîtea veacuri sub influența Creștinismu- 
lui; şi totuși lumea a rămas tot imperfectă, cea 
mai mare parte din ea suferind încă sub călcăiul 
tiraniei și exploatării nemiloase. Constatarea a- 

cestor dureroase imperfecțiuni omenești este ade- 
vărată ; însă această stare de lucruri nu poată fi 
pusă în sarcina doctrinei evanghelice, Cum mai 
poate îi învinuită Evanghelia de lipsurile omenești, 
cînd atîția oameni refuză să creadă în ea, o des- 
consideră și o insultă, tocmai atunci cînd omenirea 
suferă din cauza lipsei de iubire și de adevăr? 

Incomparabilele principii evanghelice nu și-au 
găsit decit în mică parte înfăptuirea lor în lume, 
Și apoi, o doctrină dată lumii pentru eternitate nu 
poate fi judecată după rezultatele unui răstimp, 
fie el și de două milenii, care nu-i, în fața ocea- 
nului de vremi, decit o biată picătură de apă. 

Creștinismul nu s'a realizat încă în vieața 
lumii, D-l Profesor I, Petrovici spunea la Focșani, 
într'o conferință a Fundațiilor Culturale Regale, că 
religia creştină nu-i nici religia trecutului, nici a prezen- 
tului, c% ea este religia viitorului, 

Dar, chiar așa, în parţialele lui rezultate, cine, 
fiind de bună credinţă, ar putea nega că tot ce 
are omenirea mai preţios, ca bunuri spirituale și 
ca reforme pe teren social, în comparaţie cu vieaţa 
dinainte de Christos, nu sunt efectele binefăcă- 
toare ale Evangheliei ? 

Şi atunci, ce prestigiu mai poate avea acuza- 
țiunea că doctrina creștină este negativă, anti-so- 
cială, anti-culturală, anti-vitală ? Religia creștină nu 
a urît vieața, Fenomenul sinuciderii este conse- 
cința scepticismului, semrul obselii totale și al 
celei mai triste degradări sufletești, Apologia sinu- 
ciderii au făcut-o alte sisteme de gîndire ome- 
nească, nu Creștinismul, La sinucidere este împins 

omul de haosul și vidul sufletesc în care-l aruncă 
necredinţa în Dumnezeu, precum și de păcatele 
care-l storc' de orice vlagă, unde credinţă în lisus 
Christos nu se află, 

Creștinismul condamnă sinuciderea ca pe cel 
mai greu păcat, întrucit vieața estea Domnului, și 
noi nu avem dreptul să stricăm ceea ce nu pu- 
tem noi înșine face și ceea ce nu ne aparține 
nouă, 

Mintuitorul a iubit frumuseţile naturii, pe care 
le-a împletit cu atîta măiestrie în pildele Sale, I-a 
plăcut să vadă în jurul său numai sănătate, Sufe- 
rințele omenești L-au impresionat, iar vindecările 
de boale și învierile din morţi le-a făcut ca să 
alunge durerea și suferința din |urul său și să re- 
dea bucuria celor cuprinși de întristare, Știind că 
hrana este mijlocul de întreţinere alvieţii trupești, 
El însuși a cerut apă să bea femeii cananience 
la fintîna lui lacov,iar pe apostolii săi nu i-a oprit 
a culege în zi de Sîmbătă spice pentru mîncare, 

A înmulţit pentru hrana mulţimii piîinele și 
peștii; iar la Gana Galileia pînă și vinul de tre- 
buinţă serbării de nuntă din apă l-a prefăcut șile-a 
dat celor prezenţi spre veselitoare băutură. Inte- 
meiată pe această dumnezeească binecuvîntare 
dată bucuriei omenești, Biserica numărînd căsă- 
toria printre cele șapte taine creștine, deschide ea 
însăși dansul bucuriei prin cunoscutul imn creștin: 
Isaie, dănţueşte | EI, isvorul și domnul vieţii, nu putea 
veni în lume să aducă o învățătură care să tăgă- 
duiască și să ucidă vieața, Istoria Creștinismului 
ne dovedește că Evanghelia a fost fermentul viu, 

care a dat vieaţă unei lumi intrată în descom- 
punere. Sfinta Scriptură exercită și azi asupra o- 
menirii cea mai binefăcătoare înriurire, cucerind 
atitea suflete pentru o vieață superioară. Ea nu 
disprețuește vieața, ci îi pune la dispoziţie pu- 
terile active care s'o înalțe. 

Sfinta Scriptură nu se dezinteresează de rea- 
lităţile practice ale vieţii; din contra, le pune în 
centrul doctrinei morale creștine, care cere, ca o 
condiție de mintuire, alături de credință, faptele 
morale. 

Munca, acest covirșitor factor de progres în 
omenire, nu este în Sfînta Scriptură un blestem 
amar căzut peste om din minia lui Dumnezeu, ci 
este o înaltă lege a vieţii, a cărei îndeplinire o- 
norează pe om și-i aduce fericirea și în vieața 
aceasta, și în vieața cea veșnică, făcîndu-l fiu al 
împărăției lui Dumnezeu, 

Munca ajunge însă să fie socotită un blestem 
în sufletul, sau în societățile omenești, de unde 
credința în Dumnezeu a fost alungată, și unde 
domnește tirania nedreptăţii, lipsa de milă și iu- 
bire, lăcomia și exploatarea omului de către om. 
Munca este robie, cînd este silnică și nerăsplătită. 

Gloatele istovite de muncă exagerată și sără- 
cie nu mai pot avea ochi să vadă luminile ceru- 
lui, și în amara lor disperare ajung instrumente 
oarbe în mina propoveduitorilor de dreptate fără 
Dumnezeu. În vremea noastră turburată de atitea 
curente primejdioase, omenirea trece printr'o mare 
criză morală, urmată de atitea alte descumpăniri de 
ordin economic și social. 

Problema care se pune acum este aceasta: 
Pe ce cale va apuca această omenire pentru a ieși 
la luminișul unei vieţi mai bune: pe calea cre- 
dinţii cea întru Christos, sau pe calea cea fără 
Dumnezeu, predicată de apostolii barbariei mo- 
derne ? 

Aceia dintre noi, care din necunoaștere a- 
runcă săgețile discreditării contra credinţii noastre 
străbune, felicitindu-se că sunt în pasul vremii, 
sau că servesc adevărul, sunt pe cale greșită și au 
datoria, cel puţin pentru respectul de sine, să-și 
îndrepteze greșeala, 

Cei care sapă în mod conștient la temelia 
sufletului nostru, de bună seamă că și-au făcut 
toate socotelile și așteaptă încrezători producerea 
exploziei pentru a năvăli prădalnici în bogata 
noastră cetate. 

Dacă mulțimile exploatate nemilos și strivite 
în nedreptate reacționează cu atit mai curînd și 
mai violent cu cit presiunea mizeriei este mai 
mare și omenia din suflete mai absentă, atunci 
nimic mai necesar pentru atingerea acestui scop, 
decit alungarea Religiei lubirii din suflete, pentru 
ca de sus în jos nedreptatea haină să fie și mai 
aprigă, iar reacţiunea de jos în sus să isbucnească 
şi mai crincen. Pe mormanul de ruine al societă- 
ților creștine Belzebut aşteaptă să domnească în 
bine, singur culegător de bogății, satisfăcut că a 
răstisnit a doua oară pe lisus Christos, 

Loviturile concentrice ce se dau Bisericii Creș- 
tine, fie în mijloacele ei materiale de existenţă, 
fie în adevărurile ce-i stau la temelie, nu sunt 

a eri tea ei 


venite la întîmplare, dela împrejurări nevoite sau 
dela capriciul unor erori trecătoare sau resenti- 
mente izolate. 

Ele sunt, fără îndoială, urzite cu plan și scop 
în întunecatele areopaguri, unde nu prezidează 
puterea lui Christos și nici dragostea faţă de în- 
chinătorii Lui, 

În fața acestor grozave constatări, noi ce-avem 
de făcut ? 

Răspunsul și deslegarea le găsim tot în Sfînta 
Scriptură, Ea ne spune că sfinții prin credință au 
biruit împărăţii, au făcut dreptate, au dobindit făgăduinţele, 
au astupat gurile leilor, au stins puterea focului, au scăpat 
de ascuţișul sabiei, s'au împuternicit, din slabi ce erau s'au 
făcut tari în războiu, au întors taberile vrăjmașilor în fugă (106), 

Suntem ceea ce suntem astăzi, avem o istorie 
bogată în pagini de nemuritoare glorie prin cre- 
dința creștină a înaintașilor noștri, 

Poporul nostru chiar înainte de-a avea Evan- 
ghelia scrisă în limba lui, a avut-o scrisă în su- 
flete prin cetania și graiul smeriţilor preoți, ieșiţi 
din mițlocul acestui popor, legaţi de el prin fa- 
milie și destin, și trăind laolaltă cu el în aceeaș 
muncă, cu aceleași bucurii și necazuri. Dovada a- 
cestei Evanghelii nescrise, dar trăită și căutată de 
tot norodul, o avem în sfinta poezie populară a 
colindelor noastre, și apoi în toate celelalte datine 
și tradiţii, 

În spiritul acestei Evanghelii strămoșii noștri 
au trăit, au muncit și sau luptat, Prin credința 


în Dumnezeu au biruit ei, tot prin credință vom 


birui și noi, 

Strînși la un loc, uniţi și solidari, sata pentru 
orice luptă, să ne întărim în străvechea noastră 
vatră de credință și muncă, Așezarea țării noas- 
tre, dușmanii din afară și cei dinlăuntru, lipsurile 
în care ne-au surprins vremurile, faţă de vrăjmașii 
care vin cu altfel de pregătire contra noastră, ne 
obligă să fim cu mintea trează în orice clipă, 

Din datorie față de Dumnezeu și faţă de 
neamul nostru, din grija pentru viitorul copiilor 
noștri, trebue să sărim cu toţii în apărare, cînd 
miini criminale trag o singură cărămidă din teme- 
lia fiinţii noastre ca neam, 

Nici o energie rominească să nu se piardă 
rătăcind alăturea de albia noastră comună, sau, 
din nenorocire, să apuce drumul trădării. Muncă 
și credință: iată învățămîntul pe care ni-l poate 
da trecutul nostru, și pe care, mai ales, prezentul 
ni-l strigă cu toată puterea, 

Majestatea Sa Regele Carol al II-lea, primul 
rege ortodox al neamului nostru, a auzit cel din- 
tii acest strigăt al vremurilor, și dorește să vadă 
tineretul țării crescut în lumina credinţii în Dum- 
nezeu și în deprinderea muncii. Credinţa și munca 
se întîlnesc în armonică împletire în paginile Sfin- 
tei Scripturi, Amindouă se sprijină și amindouă 
servesc deopotrivă vieața omenilor, 

Despărțirea acestor două principii unul de altul 
și mai ales uciderea credinţii din sufletele noastre 
este unul din scopurile pe care ateismul, în mul- 
tiplele lui înfățișări, îl urmărește prin atacurile 
contra Bisericii, 

Legătura noastră cu pămîntul pe care trăim 

și cu cerul la care ne închinăm, ne-a dat tăria, 
prin care am biruit atitea veacuri de suferinţă, 
Credinţa, care ne leagă de cer şi tradiţiile care 
ne leagă de acest pămînt, să nu lăsăm să ne fie 
lovite și furate din suflet! 

Pentru lupta care ne este declarată, să ne 
înarmăm și să luptăm ca niște buni ostași, iar bi- 
ruiuța va fi a noastră, „căci cu noi este Dumnezeu“, 

Sfirșesc, citind cuvintele de îmbărbătare ale 
Sfintului apostol Pavel din cel din urmă capitol al 
epistolei sale către Galateni : 


In sfîrșit, fraţilor, fiţi puternici în Domnul și întru 
tăria virtuţii lui. Imbrăcaţi-vă cu toate armele lui 
Dumnezeu, ca să puteţi să ţineţi pieptimpotriva unel- 
tirilor Diavolului. Căci lupta noastră nu este impotriva 
sîngelui și a trupului, ci împotriva domniilor, împotriva 
stăpînirilor, împotriva căpiteniilor acestui întuneric, 
împotriva duhurilor răutăţii, răspîndite în văzduhuri. 
Pentru aceea, luaţi toate armele lui Dumnezeu, ca să 
puteţi sta împotrivă în ziua cea rea, și toate biruin- 
du-le să rămineţi în picioare. Țineţi-vă bine, deci, a- 
vînd mijlocul vostru încins cu adevărul și îmbrăcîndu- 
vă cu platoșa dreptăţii. Și încălțaţi picioarele voastre, 
gata fiind pentru evanghelia păcii, Peste toate, luaţi 
pavăza credinţei cu care veţi putea să stingeţi toate 
săgețile cele arzătoare ale vicleanului. Luaţi și coiful 
mîntuirii și sabia Duhului, care este cuvintul lui 
Dumnezeu. 

Conferinţă rostită duminică 8 mart, 1936 ora 
17 în cadrul Fundațiilor Culturale Regale, Secţiunea 

